Hami

**Hami** tai **Kumul** (, ) on prefektuuritason kaupunki Kiinan Sinkiangin uiguurien autonomisen alueen itäosassa. Kaupungin pinta-ala on 153&nbsp;000 neliökilometriä ja väkiluku 572&nbsp;400 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä itäkaakkoon. Aiemmin Hami oli piirikuntatason kaupunki Hamin prefektuurissa. Hamin prefektuuri tuli 18.2.2016 prefektuuritason kaupungiksi ja aiempi piirikuntatason kaupunki Hami tuli Yizhoun kaupunkipiiriksi.

## Historia
Historiansa aikana Hami eli Kumul on ollut tärkeä osa vanhan silkkitien pohjoista haaraa. Kiina valloitti kaupungin ensimmäisen kerran Han-dynastian aikana vuonna 73 jaa. ja uudelleen vuonna 86. 400-luvulla Tarimin allasta hallitsivat niin sanotut valkoiset hunnit eli hefthaliitit. Tang-dynastia (618-907) levitti jälleen kiinalaisten vallan alueelle kukistaen alueen turkkilaiset kansat, jotka aiheuttivat kuitenkin tulevaisuudessakin vaikeuksia heidän etsiessään yhä uusia laidunalueita. Kiinalaisten vallan alaisuudessa Hamista tuli I-chou-nimisen (eli pinyin-muotona: *Yizhou*) prefektuurin hallinnollinen pääkaupunki. Vuonna 763 tiibetiläiset valloittivat kaupungin ja vuonna 840 se päätyi uiguureille. 1200-luvulla Hami oli mongolien hallitsija Tšingis-kaanin väliaikainen pääkaupunki ja mongolivallan jälkeen kaupungista tuli yksi monista alueen uiguurien hallitsemista pikkuvaltioista. Tutkimusmatkailija Marco Polo vieraili kaupungissa 1200-luvun lopulla kuvailen sen elintasoa hyväksi ja lisäten paikan olevan tunnettu vieraanvaraisuudestaan.

Vuonna 1473 Hami päätyi Turfanin sulttaanikunnan alaisuuteen ja 1500-luvulla alueen valloittivat džungaarit. Džungaarit antoivat nimensä Džungarian alueelle. Vuonna 1696 Qing-dynastian keisari Kangxi kukisti džungaarien hallitsija kaani Galdanin ja viimeksi mainitun kuoltua džungaarien perimmyyskiistat johtivat lopulta heidän lopulliseen tuhoonsa kiinalaisten käsissä sodassa vuosina 1755-1758. Sodan aikana kiinalaiset käyttivät Hamia tukikohtanaan alueella. Kiinalaiset hallitsivat aluetta antamalla alueen entisten keidasvaltioiden hallitsijoille virallisen aseman hallinnossa. Hami kärsi pahoja tuhoja muslimikapinassa vuosina 1862-78. Samankaltainen kapina kukistettiin jälleen pahoin tuhoin vuonna 1932.

## Hallinnollinen jako

Piirikuntatasolla Hami jaetaan yhteen  kaupunkipiiriin, yhteen piirikuntaan ja yhteen autonomiseen piirikuntaan (numerointi kuten oheisessa kuvassa):

; kaupunkipiiri (1)
* 1. Yizhou (, )
; Piirikunta (1)
* 2. Yiwu / Aratürük (, )
; Autonominen piirikunta (1)
* 3. Barkölin kazakkien autonominen piirikunta (, , )

## Galleria

Hami train station.jpg | Hamin rautatieasema.
Hami airport.jpg | Hamin lentoasema.
Hami Muqam Museum.jpg | Muqam-museo Hamissa.
Mosque in Hami - panoramio (1).jpg | Moskeija Hamissa.
Barkol Lake, Xinjiang.jpg|Satelliittikuva Barkoljärvestä ja Barkölin piirikunnasta.
Mosque in Hami’s Muslim District, Xinjiang, China, 1875 WDL2081.png|Vanha valokuva Hamista vuodelta 1875.
Minaret in the Muslim Quarter of Hami and Ruin of the Mosque Destroyed by Rebels in 1872. Hami, Xinjiang, China, 1875 WDL1929.png|Vanha valokuva Hamista vuodelta 1875.
Ruins of Muslim Graves in the Town of Hami, in the Gobi. Xinjiang, China, 1875 WDL2065.png|Vanha valokuva Hamista vuodelta 1875.


## Lähteet

## Aiheesta muualla